OČKO  12/2019  - december
mesačník pre nevidiacich a slabozrakých Nitrianskeho regiónu, s podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra 
0911/328 921, 0911/328 922, hovoriaciweb@gmail.com                                                                                                                                                                                        

Obsah
Predvianočné Qardo
Štefanský turnaj
Nemáte s kým silvestrovať?
Poďte s nami do Chorvátska
Zapojte sa do klubových aktivít v SINA Nitra, n.o.

Predvianočné Qardo
Uskutoční sa v sobotu 14. decembra o 10:00 h v SINA Nitra n.o. na Nedbalovej 17, a keď bude chuť a nálada budeme aj punčovať.

Štefanský turnaj
Takže aj v tomto roku si zašportujeme, aby sme sa po Vianociach rozhýbali. Stretneme sa v piatok 27.decembra o 10:00 h. v našom stredisku na Nedbalovej 17. Do obeda aplikovaný stolný tenis, po obede Qardo. Pokiaľ budeme zvládať, priebežne budeme na chodbe veslovať na trenažéri. Súťaže budú o ceny. 

Nemáte s kým silvestrovať?
Tak ako vlani a predvlani, aj v tomto roku bude spoločenská miestnosť SINA Nitra na Nedbalovej 17 patriť posledný deň v roku silvestrujúcim členom ÚNSS, ich rodinám a priateľom. Začneme o 18:00 h., budova a naše priestory budú sprístupnené od 17:00 h. Každý si v batôžku prinesie, čo má rád. Nealko nápoje a pivo budú v „bufete“. Poteší nás, keď na čísle 0911328921 svoju účasť ohlásite, nie je to však podmienka účasti.

Poďte s nami do Chorvátska
Aj v  roku 2020 organizujeme zájazd do Chorvátska, tentoraz nastáva zmena v mieste pobytu. Naša delegátka Alenka zmenila pôsobisko a my ideme za ňou. V ponuke máme lokalitu Selce, penzión Selce (cca 2,5 km od Crikvenice) v termíne 5.6. – 14.6.2020, cena pobytu 260,-€/ osoba.  Penzión sa nachádza 10 m od mora,  cca 30 m od pláže. Ubytovanie je v 2, 3 a 4 – posteľových izbách, s vlastným príslušenstvom, vybavených klímou a wifi. Stravovanie – polpenzia –raňajky formou bufetu, večera – polievka a výber z 2 jedál, šalát, dezert. K dispozícii je aj mini kuchynka s chladničkou a mikrovlnkou. V mestečku Selce v blízkosti penziónu sa nachádza zmenáreň, tržnica, market, športoviská a reštaurácie. 

Zapojte sa do klubových aktivít v SINA Nitra, n.o.
Skúšky hudobno-recitačného súboru RADOSŤ – každý pondelok o 9:30 hod.
Tvorivé dielne krúžku RADKA – každý štvrtok o 9:30 hod.
Rehabilitačné cvičenia – každý utorok o 15:30 hod.
Tréningy aplikovaného stolného tenisu – pondelky a piatky
Okrem uvedených akcií od 19. decembra 2019 do 10. januára 2020 krúžky nebudú.

Krásne, šťastné, veselé,
Zdravie, lásku ba aj nehu,
Nech Ježiško nastelie
Darčeky aj trochu snehu.
Očko 12/2019 – spracoval Josef Zbranek